Grave Digger/th

นักขุดสุสาน เป็นเควสความยาวปานกลางเลเวล 20 พื้นที่ทำเควสจะอยู่ในเมือง Nemract และสุสาน Saint's Row

คำอธิบาย
Sayleros ผู้ที่อาศัยอยู่บริเวณประตูเมืองทางเหนือของเมือง Detlas ได้เล่าให้ผู้เล่นฟังว่า เขาเคยถูกโจมตีและพี่ชายของเขาก็ถูกฆ่า ดังนั้น Sayleros จึงขอร้องให้ผู้เล่นช่วยกู้คืนพินัยกรรมของพี่ชายของเขากลับมา เพื่อที่เขาจะได้รับมรดกของตน ผู้เล่นจะต้องเดินทางไปยังเมือง Nemract และพูดคุยกับ Drucksh เพื่อตามหาสถานที่สุดท้ายที่ร่างของพี่ชายของ Saylerosถูกฝังไว้

ขั้นตอนที่ 1
» พูดคุยกับ Sayleros ที่ประตูเมืองทางทิศเหนือของเมือง Detlas

บทสนทนา:
 * Sayleros: ดูเหมือนนายจะเป็นนักผจญภัยที่แข็งแกร่งพอที่จะช่วยฉันได้นะ!
 * Sayleros: ชื่อของฉันคือ Sayleros ฉันใช้เวลาในชีวิตส่วนใหญ่อาศัยอยู่ใน Maltic และตัดสินใจมาอยู่ที่ Detlas พร้อมกับครอบครัวของฉันเมื่อไม่กี่อาทิตย์ก่อน
 * Sayleros: แต่ทว่า พวกเราถูกโจมตีโดยกลุ่มโจรในระหว่างที่พวกเราเดินทางมาที่นี่ ฉันจึงจำเป็นต้องทิ้งครอบครัวของฉัน ช่างโชคร้าย พวกเขาถูกฆ่าตายเสียส่วนใหญ่
 * Sayleros: ฉันรู้ว่าพี่ชายของฉันเก็บพินัยกรรมเอาไว้ในระหว่างที่ถูกโจมตี เขาเป็นคนที่ร่ำรวย ฉันจึงคาดหวังว่าจะได้ส่วนแบ่งก้อนโตจากทรัพย์สมบัติของเขา
 * Sayleros: ร่างของเขาถูกฝังอยู่ที่ไหนสักที่หนึ่งใน Nemract ฉันเป็นเจ้าของสุสานใหญ่ที่นั่น และฉันสามารถอนุญาตให้นายเข้าไปได้ หากนายนำพินัยกรรมกลับมาให้ฉัน
 * Sayleros: พี่ชายของฉันอีกคนหนึ่งก็เอาชีวิตรอดจากการโจมตีนั้นได้ เขาเป็นคนที่...อืม...ฉันไม่ค่อยเชื่อถือเท่าไหร่หรอก แต่ฉันมั่นใจว่าเขาจะให้ข้อมูลที่เป็นประโยชน์แก่นายได้แน่นอน
 * Sayleros: ชื่อของเขาคือ Drucksh เขาชอบพูดมากเวลาที่เขาเมา ลองดูซิว่านายพอจะหาวิธีการได้ไหม
 * Sayleros: ฉันจะรอนายกลับมานะ! เดินตามทางนี้ไป มันจะพานายตรงไปสู่ Nemract ขอให้โชคดี!

ขั้นตอนที่ 2
» ค้นหาวิธีการที่จะทำให้ Drucksh ที่อาศัยอยู่ใน Nemract เล่าเกี่ยวกับพี่ชายที่เสียชีวิตไปแล้วของ Saylelos

บทสนทนา:

ก่อนดื่มยาน้ำแห่งความมึนเมา

 * Drucksh: อืมม ก... โอ้! สวัสดี
 * Drucksh: พี่ชายของฉัน? อ้อ ใช่ ฉันรู้ว่าเขา"ถูกฝัง"ไว้ที่ไหน แต่ฉันจำเป็นต้องบอกนายเหรอ? ก็ไม่ มันไม่ใช่เรื่องของนายเลย

หลังจากดื่ม ยาน้ำแห่งความมึนเมา แล้ว จะเป็นอย่างไร ?

 * Drucksh: โอ้ อืมมมมมม ว..ว..วิสกี้เก่าชั้นเยี่ยมของ Nemract!
 * Drucksh: ด..ได้! ฉันว่ามันก็ ม..ม..ไม่ได้เสียหายอะไรที่จะบอก..*อึ้ก*..ว่ามัน..มัน..เขาถูกฝังไว้ที่ไหน...
 * Drucksh: มันถูกฝังอยู่ใน บ...บ..โบสถ์เก่าแก่ ณ สุดเขตของเมือง เดินไปทางตะวันออก โบสถ์จะตั้งอยู่ถัดจาก ส...ส..สะพาน
 * Drucksh: แต่ น..น..นักบวช คงจะไม่ปล่อยให้นายเข้าไปง่ายๆหรอกนะ...

ขั้นตอนที่ 3
» พูดคุยกับ นักบวช ในโบสถ์ที่ Saint's Row

บทสนทนา:
 * นักบวช: นายพยายามที่จะเข้าไปในห้องฝังศพด้านล่างเหรอ? โอ้ นั่นเป็นความคิดที่แย่มากๆ
 * นักบวช: สถานที่แห่งนี้ได้ถูกพลังชั่วร้ายครอบงำ ร่างของคนตายได้ฟื้นคืนชีพอีกครั้ง พวกเราต้องพังบันไดเพื่อป้องกันโบสถ์แห่งนี้เอาไว้
 * นักบวช: ถ้าหากนายต้องการที่จะลงไปข้างล่างจริงๆล่ะก็ ฉันจะต้องทำพิธีชำระล้างเพื่อที่พลังชั่วร้ายจะไม่ครอบงำนาย
 * นักบวช: จงนำ [เนื้อที่เน่าเสีย 12 ชิ้น] มาเพื่อที่จะทำพิธี เมือง Nemract โบราณนั้นเต็มไปด้วยซอมบี้ มันตั้งอยู่ทางตะวันตกเฉียงใต้

ขั้นตอนที่ 4
» จงนำ เนื้อที่เน่าเสีย 12 ชิ้น กลับมาให้นักบวช

บทสนทนา:
 * นักบวช: นายได้เนื้อมาแล้ว ดีมาก
 * นักบวช: มันควรจะ..."ปลอดภัย" เอาล่ะ ระวังตัวให้มากๆล่ะ นายกำลังเข้าไปเสี่ยงอันตรายด้วยตัวของนายเองนะ

ขั้นตอนที่ 5
» ฆ่า พี่ชายของ Sayleros เพื่อนำพินัยกรรมกลับมาและนำไปส่งให้กับ Sayleros

บทสนทนา:
 * Sayleros: ยอดเยี่ยม! ดูเหมือนว่ามันจะเลอะฝุ่นไปสักหน่อย แต่ก็ยังคงใช้ได้อยู่ เอ้านี่ รับของพวกนี้ไปเพื่อแทนคำขอบคุณของฉัน

คำแนะนำในการทำเควส

 * Drucksh อาศัยอยู่ในบ้านทางด้านทิศตะวันตกของพ่อค้าขายน้ำยา
 * ถ้าหากซอมบี้บริเวณ Nemract โบราณ แข็งแกร่งเกินไป คุณสามารถหาเนื้อที่เน่าเสียอย่างรวดเร็วได้ที่ Emerald Trail
 * พี่ชายของ Sayleros อาศัยอยู่ในสุสานใต้ดินชั้นล่างของโบสถ์ โดยลงบันไดที่อยู่ด้านหลังของนักบวชไป
 * คุณสามารถหา ยาน้ำแห่งความมึนเมา ได้จาก พ่อค้าขายน้ำยา แต่จะมีขายที่เมือง Nemract และเมือง Cinfras เท่านั้น นอกจากนี้ พ่อค้าบาร์ ใน Pirate Cove ก็ขายน้ำยานี้เช่นกัน